Ricardus Kaczorowski
Ricardus Kaczorowski (Polonice Ryszard Kaczorowski, natus in Białystok die 26 Novembris 1919; una cum Poloniae praeside Lecho Kaczyński et multis aliis claris hominibus in sinistro casu aeroplani mortuus in Pečërsk prope Smolenscum die 10 Aprilis 2010) fuit rerum politicarum peritus Polonus et postremus administrationis Polonicae in exsilio praeses.